Document ID: /roh_data/filtered/fineweb-2-filterrobots_roh.jsonl.gz/57016

Il nudader Jérémy Desplanches gudogna la medaglia da bronz sur ils 200 meters nudar en quatter divers stils. Pli sperts ch’il Genevrin da 26 onns èn be stads il Chinais Wang Shun ed il Brit Duncan Scott. En il final ha Desplanches meglierà ses agen record svizzer per bunamain quatter dieschavels. El ha duvrà 1:56,17 per ils 200 meters.
I sa tracta pir da la segunda medaglia per in nudader svizzer a gieus olimpics. Il 1984 aveva Étienne Dagon gudagnà bronz sur 200 meters nudar a rauna. La medaglia da Jérémy Desplanches è dal rest la 200avla medaglia tar gieus olimpics per la Svizra.